Onderwerp: Aartappel Resepte Tue Jul 20, 2010 8:43 pm
‘n Samestelling deur Anna Eksteen (Deur e-pos ontvang en deel graag)
AARTAPPEL "HASH BROWNS"	17
AARTAPPEL EN ANSJOVIS GRATIN	26
AARTAPPEL EN ANSJOVISGEREG	9
AARTAPPEL EN MIELIE FILOPAKKIES	20
AARTAPPEL EN MURGPAMPOENROL	20
AARTAPPEL EN MURGPAMPOENTJIESLAAI	4
AARTAPPEL EN SAMPIOEN AU GRATIN	12
AARTAPPEL EN SONDROË TAMATIEGEBAK	4
AARTAPPEL EN TAMATIELEKKERNY	12
AARTAPPEL EN UIE PANNEKOEKE	8
AARTAPPEL EN WORTEL GEREG (KOEK)	5
AARTAPPEL WYNROOMSOP	15
AARTAPPELGEBAK MET ROOSMARYN	8
AARTAPPELGEBAK MET TUNA EN MAASKAAS	15
AARTAPPELKROKETTE MET KAAS	13
AARTAPPELS IN FRANSE SLAAISOUS	25
AARTAPPELS IN KERRIEMARINADE	25
AARTAPPELS IN MELK GEBAK	16
AARTAPPELS IN 'N JASSIE	24
AARTAPPELS IN SOETSUUR ROOM	6
AARTAPPELS IN UIESOUS	12
AARTAPPELS MET AVOKADO VULSEL	21
AARTAPPELS MET AVOKADOSOUS	14
AARTAPPELS MET BEET EN MIELIES	13
AARTAPPELS MET LEMOENGEUR	13
AARTAPPELSLAAI MET GROENERTJIE MAYONNAISE	24
AARTAPPELSLAAI MET SALMSOUS	14
AARTAPPELSLAAI PASTEI	14
AARTAPPELTJIES MET ‘N PLAN	21
AARTAPPELTJIES MET BLOUKAAS EN BILTONG	17
AARTAPPELTJIES MET BLOUKAAS EN KARAMELUI	7
ARM MAN SE AARTAPPELS	11
ASPERSIE AARTAPPELS	6
BLAAUWKRANZ AARTAPPELSLAAI	20
BLATJANG AARTAPPELS	23
BOERE AARTAPPELS	21
BROEK EN BAADJIE AARTAPPELS	21
BROS SOUTIGE AARTAPPELS	22
DIK FRANSE AARTAPPELSOP	9
GEBAKTE AARTAPPELS	14
GEBAKTE AARTAPPELS IN SOET SUURROOM	12
GEBAKTE AARTAPPELS MET HAM EN KAAS	15
GEBAKTE AARTAPPELS MET PARMESAANKAAS	19
GEBAKTE AARTAPPELS MET TAMATIES	22
GEBAKTE AARTAPPELSKYWE	15
GEBAKTE KAASAARTAPPELS	25
GEBRAAIDE AARTAPPELS	19
GEBRAAIDE AARTAPPELS MET SPEK	3
GEURIGE AARTAPPEL EN KAASKEBABS	7
GEURIGE AARTAPPELS	23
GRIEKSE SUURLEMOENAARTAPPELS	19
INDIESE KERRIE AARTAPPEL IN EIERVRUGSKILLE	10
INDIVIDUELE KAAS EN AARTAPPELGRATIN	8
JONG AARTAPPELTJIE SLAAI MET BILTONG	7
JONG KRUISEMENT AARTAPPELS MET KOMKOMMER	26
KAAS AARTAPPELS	16
KAAS EN AGURKIE AARTAPPELS	24
KERRIE AARTAPPELS	19
KERRIE AARTAPPELS EN KASJOENEUTE GEREG	8
KNOFFEL AARTAPPELS (1)	24
KNOFFEL AARTAPPELS (2)	25
KNOFFEL SUURLEMOEN AARTAPPELS	13
KONSERTINA AARTAPPELS	6
KRUIE AARTAPPELS	19
LOERIER WAAIER AARTAPPELS	10
MEKSIKAANSE AARTAPPELS	12
MOSTERD AARTAPPELS	22
PERFEKTE AARTAPPELSKYFIES	16
PIZZA AARTAPPELS	18
PORTUGESE GEBRAAIDE AARTAPPELS	17
SESAM AARTAPPELS MET KOLJANDER JOGURTSOUS	7
SUURROOM AARTAPPELSLAAI	3
SUURROOM AARTAPPELTJIES	23
TROPIESE AARTAPPELS	21
WARM AARTAPPELS	15
WARM AARTAPPELSLAAI	5
WARM SPESERY AARTAPPELS	13
Hierdie reeks van 28 resepte samestellings is nie bedoel vir gratis verspreiding nie.
Dit is ‘n belangrike bron van inkomste en sou dit u bereik sonder dat u daarvoor betaal het,
sal ek dit waardeer as u eerlik sal wees en my kontak: anna@minimax.cc of 082 2946799.
Baie dankie en seënwense – Anna Eksteen.
750g aartappels	150ml Blaauwkrantzkaas, gerasper
250ml maaskaas	3ml sout
vars gemaalde peper na smaak	125ml room
Skil die aartappels en sny in dun skyfies. Plaas die helfte van die aartappels in ‘n gesmeerde oondskottel. Plaas die helfte van die aartappels in ‘n gesmeerde oondskottel. Plaas die Blaauwkrantz en maaskaas bo-op. Plaas die res van die aartappels bo-op. Meng die sout, peper, room en melk en gooi dit oor die aartappels. Bedek en bak vir 15 minute by 240C. Haal die deksel af en bak 'n verdere 25 minute lank by 180C. Bedien met 'n slaai. Lewer 4 porsies.
700g aartappels (ongeveer 5)	2 eiers
40ml botter of margarien	sout na smaak
350ml meelblom (ongeveer)	5ml bakpoeier
25ml olie	2 medium uie, in ringe gesny
500ml cheddarkaas, gerasper	5ml olie
Kook die aartappels met skil en al totdat dit gaar is. Trek die skille af. Druk die aartappels fyn. Voeg die eiers, botter of margarien en sout na smaak by die aartappel. Meng dit goed. Voeg die koekmeel en bakpoeier by om ‘n stywe deeg te vorm. Verkoel die deeg 30 minute lank. Verhit die olie en soteer die uieringe daarin totdat dit deurskynend is. Druk die aartappeldeeg in ‘n reghoek van ongeveer 5mm dik op meelbestrooide oppervlak uit. (Dit kan ook uitgerol word). Skep die uie op die deeg en versprei dit egalig. Strooi die kaas bo-oor. Hou ‘n bietjie eenkant. Rol die deeg op soos vir ’n rolkoek en druk die kante vas. Bestryk die rol met die olie. Bak dit ongeveer 30 minute lank by 160C totdat dit gaar is. Strooi die res van die kaas bo-oor en bak die rol verder totdat die kaas gesmelt is. Bedien dit warm. Lewer 4 porsies.
750ml gaar kapokaartappels	6 eiers, geskei
25ml botter, gesmelt
Klop die aartappel en eiergele saam. Klits die eierwitte tot styf en vou dit in by die aartappelmengsel. Smeer ‘n soufflébak met die gesmelte botter. Skep die mengsel in ‘n soufflébak en bak dit vir 25-30 minute lank by 180C. Bedien dit dadelik. Lewer 4 porsies.
375ml suurroom	37.5ml asyn
10ml strooisuiker	3ml mosterdpoeier
10ml karwysaad	25ml stingeluie, gekap
sout en varsgemaalde swartpeper na smaak	6 aartappels, in die skil gekook
Meng al die bestanddele behalwe die aartappels goed saam. Trek die aartappels af en sny in blokkies. Gooi die suurrroomsous oor die aartappels en meng dit liggies. Verkoel die slaai voor opdiening. Lewer 4 porsies.
GEBRAAIDE AARTAPPELS MET SPEK
700g klein aartappels	bietjie olie
250g streepspek, gekap	1 ui, fyn gekap
15ml grasuie, gekap	15ml vars pietersielie, gekap
Kook aartappels in kookwater tot amper gaar, ongeveer 15 minute. Laat afkoel en trek velletjies af. Sny aartappels in helftes. Verhit olie en soteer uit en spek tot net gaar. Skep uit en hou eenkant. Braai aartappels in olie wat reeds in kastrol is tot goudbruin, ongeveer 10 minute. Roer grasuie, pietersielie en spek by aartappels en soteer nog 3 minute.
AARTAPPEL EN MURGPAMPOENTJIESLAAI
5 aartappels	500g murgpampoentjies
2 lemoene	125ml mayonnaise
60ml melk	12.5ml pietersielie, fyngekap
Kook die aartappels 20 minute lank of tot sag. Dreineer die aartappels, tap koue water oor en trek die skille af. Sny die aartappels in skywe. Sny die murgpampoentjies in dun skywe. Rasper die skil van die lemoene liggies. Voeg die lemoenskil by die mayonnaise. Klop die melk by die mayonnaise. Sny die lemoene in huisies en verwyder die membrane. Meng die lemoenhuisies, aartappels en murgpampoentjies saam. Gooi die mayonnaise oor die aartappelmengsel. Meng liggies. Bedek en plaas in die yskas vir ten minste 2 uur. Skep in slaaibak, strooi pietersielie oor en bedien. Lewer 6 porsies.
AARTAPPEL EN SONDROË TAMATIEGEBAK
6 groot aartappels, geskil, in skywe gesny	sout en varsgemaalde swartpeper
125ml gemarineerde sondroë tamaties	250ml droë witwyn
2 knoffelhuisies, gekneus	60ml gerasperde parmesaankaas
Voorverhit die oond tot 180C en smeer 'n oondvaste bak. Rangskik die aartappels in die bak, nie meer as 3 lae nie. Geur met sout en peper. Rangskik die sondroë tamaties bo-op en giet die wyn oor. Sprinkel die knoffel en parmesaankaas oor. Bedek en bak 35-45 minute of tot die aartappels sag is. Lewer 5 porsies.
500g aartappels, geskil	1 groot ui, geskil
50ml kookolie	50g gevulde olywe, gehalveer
100g salami of gerookte wors, in dun skyfies gesny	knippie gedroogde salie
sout en peper	50g feta kaas
vars kruie na smaak
Sny aartappels in dun skywe en droog af met kombuispapier. Sny ui in ringe. Braai aartappelskywe en uieringe in warm kookolie tot goudbruin. Voeg olywe, salami, salie, sout en peper by en braai 'n paar minute lank totdat die salami warm is. Voeg die kaas by net voor opdiening en strooi vars kruie bo-oor.
2 aartappels, gekook en fyngedruk	1 koekie suurdeeg
125ml suiker	500ml louwarm water
1,25kg koekmeel	400g suiker
15ml sout	250ml kookolie
2 eiers	500ml louwarm water
ekstra meel indien nodig
Maak 'n insuursel deur die fyngedrukte aartappels te meng met die koekie suurdeeg, suiker en louwarm water. Sprinkel die meel oor die mengsel en laat op 'n louwarm plekkie staan tot die mengsel begin borrel. Maak die deeg aan deur die koekmeel in 'n groot mengbak te sif. Vryf die suiker en sout deur, maak 'n holte in die middel en voeg die insuursel, kookolie, eiers en louwarm water by. Knie die deeg - indien dit te slap is, kan ekstra meel bygeknie word. Dit is altyd beter om te begin met 'n deeg wat te slap is en dan ekstra meel by te knie. Moenie dalk dink dat die suurdeeg te min is nie. Wees net geduldig en laat die beskuit lekker lank en stadig rys. Sodra die deeg tot dubbel die oorspronklike grootte gerys het, kan dit afgeknie en in bolletjies in gesmeerde broodpanne geplaas word om weer goed uit te rys. Bak die beskuit 40 minute lank by 200C tot goed uitgerys en goudbruin. Haal die beskuit uit die panne en sit net so terug in die oond vir nog 10-15 minute om die onderste korsie deeglik deur te bak. Laat die beskuit afkoel en breek uitmekaar. Sny elke beskuit in twee. Droog oornag in die louoond uit.
* Die louwarm water in die deeg kan deur melk of karringmelk vervang word.
* Die kookolie kan deur 250ml gesmelte botter vervang word.
* 125ml Anyssaad kan by die beskuit gevoeg word.
* Vervang 500ml van die meel in die resep deur 750ml All Bran.
Dis 'n heerlike resep vir 'n styselgereg. Sny in klein skyfies en sit voor met ander groente en die hoofgereg.
500g aartappels, geskil	sout en gemaalde swartpeper
175g uie, geskil en gekap	25g botter
15ml olyfolie	225g wortels, gerasper
Smeer 'n losboompan van 20cm en verhit die oond tot 190C. Sny die aartappels baie dun in die dwarste, en rangskik die helfte van die skywe onder in die pan. Geur goed met sout en peper. Braai die uie in die botter en olie tot goudkleurig. Meng met die gerasperde wortels en gekapte kruie. Druk die mengsel op die aartappels en geur weer. Bedek met die res van die aartappels en borsel met gesmelte botter. Bak 30 minute lank in die warm oond. Toets met 'n skerp mes of die aartappels gaar is. Verwyder die kante van die pan en plaas die koek nog 5 minute lank in die oond. Sny soos 'n gewone koek en skep op borde met 'n koekspaan. Lewer 8-12 porsies.
1kg aartappels	sout en vars gemaalde swartpeper
60ml botter	15ml olie
Kook aartappels in die skil tot die punt van 'n mes maklik 1cm van die aartappel kan binnedring. Verwyder van hitte, spoel af onder koue water en skil. Laat afkoel. Rasper met 'n growwe rasper en geur goed met sout en peper. Meng liggies. Smelt botter en verhit olie in 'n pan. Giet dan die helfte van die olie-botter-mengsel af. Skep aartappels in die pan en druk liggies om 'n eweredige laag te vorm. Braai oor matige hoë hitte terwyl die pan af en toe geskud word sodat die rösti egalig verbruin. Wanneer mooi bruin, keer uit op 'n plat bord of bak. Giet oorblywende oliemeng sel in die pan en laat aartappelkoek versigtig in die pan teruggly om aan die anderkant te verbruin. Keer uit op 'n warm bord en sny in wiggies soos 'n koek. Die resep lewer 4-6 porsies.
2 aartappels, skoongeskrop en ongeskil	4 eiers, geskei
250ml koekmeel	5ml bakpoeier
5ml sout	250ml water
Kry 'n geskikte dikboompan gereed sodat daar dadelik gebraai kan word wanneer die mengsel gereed is. Klits die eiergele. Voeg die droë bestanddele en water om die beurt daarby en meng tot glad. Rasper die ongeskilde aartappel in die meelmengsel. Klop die eierwitte styf en vou dit in. Bak die pannekoek totdat dit aan albei kante ligbruin is en sit dit met enige soet- of soutvulsel voor.
450g sampioene, gesny	25ml olie
25ml botter	50ml vars broodkrummels
15ml pietersielie, gekap	sout en peper
Verhit die botter en olie in 'n pan en braai die sampioene 4 minute tot sag. Meng die broodkrummels, pietersielie en smaakmiddels. Roer die room by. Verhit stadig. Plaas van die vulsel op elke pannekoek, vou dit toe en garneer dit met tamatieskywe.
500g aartappels, gaar	60ml perskeblatjang
75ml mayonnaise	15ml asyn
Sny die aartappels in blokkies. Meng die bestanddele liggies. Bedien louwarm.
4 groot aartappels, halfgaar	10ml Aromat
2ml peper	1 ui, gekap
1 blikkie geroomde suikermielies	300ml kaas, gerasper
2 eiers	1ml Tobascosous
250ml room	2ml sout
Stel die oond op 180C. Sny die halfgaar aartappels in dun skyfies en plaas dit in 'n gesmeerde oondskottel. Besprinkel die aartappelskyfies met Aromat en peper. Strooi 'n laag van die gekapte uie oor. Skep van die ingemaakte mielies bo-oor en strooi gerasperde kaas oor. Herhaal die lae totdat al die bestanddele opgebruik is. Eindig met gerasperde kaas. Klits die eiers goed en voeg die Tobascosous, room en sout by. Gooi die eiermengsel oor die lae in die oondskottel. Sit die deksel op en bak sowat 35 minute in die voorverhitte oond. Haal die deksel af en verbruin die gereg. Sit dit warm voor. Dit is heerlik saam met braaivleis.
500g aartappels	270g blik aspersies
20ml botter	25ml koekmeel
5ml sout	1ml peper
Stel die oond op 200C. Kook die aartappels in die skil totdat dit gaar is. Trek die skille af en sny die aartappels in skywe. Pak die skywe in 'n gesmeerde bakskottel. Plaas die aspersies op die aartappelskywe. Maak 'n sous deur die botter te smelt, die meel by te voeg en die aspersiewater by te roer. Roer totdat die sous verdik. Voeg sout en peper by. Skep die sous oor die aspersies en pak dan weer 'n laag aartappelskywe bo-oor. Stip met botter en bak 15 minute in die voorverhitte oond.
500g aartappels, gaar en fyngedruk	340g lewerwors
5ml uie, gekap	25ml mayonnaise
25ml dik room	5ml brandewyn of suurlemoensap
Klop die lewerwors met 'n houtlepel totdat dit sag en romerig is, of gebruik 'n menger. Voeg die ander bestanddele by en klop die mengsel 1 minuut goed totdat dit glad en romerig is. Skep die mengsel in 'n gesmeerde bakkie, bedek dit met foelie en plaas dit oornag in yskas. Ontvorm en dien saam met rogbrood en 'n tamatie-en-uieslaai op.
AARTAPPELS IN SOETSUUR ROOM
6 middelgroot aartappels, geskil	2 eiers
125ml room, melk of jogurt	125ml suurroom
2,5ml sout	knippie peper en neutmuskaat
Stoom of kook die aartappels 10 minute tot halfgaar om dit effens sag te maak. Sny in ronde skywe en rangskik in 'n gesmeerde vuurvaste bak. Klits die eiers, room, suurroom en geurmiddels saam. Giet oor die aartappelskywe. Bak 35-40 minute in 'n matige oond by 180C of tot gaar en goudbruin. Die resep lewer 6 porsies.
Voeg 5ml knoffelvlokkies by die geurmiddels.
6 medium aartappels	120g botter of margarien
61g pakkie wit- of bruinuiesoppoeier
Kook die aartappels tot net sag, maar steeds ferm. Verhit botter, voeg uiesoppoeier by en meng. Plaas aartappels in ´n oondvaste bak. Maak snye halfpad deur aartappels. Bak ongeveer 30 minute lank tot sag, terwyl die botter-en-uie mengsel gereeld oor bedruip word.
SESAME AARTAPPELS MET KOLJANDER JOGURTSOUS
750g jong aartappeltjies, gaar	1 eier, geklits
125ml droë mielievlokkiekrummels ("Corn Flakes'')	125ml sesamEsaad
1ml cayennepeper	kookolie vir diepbraai
250ml ongegeurde Griekse jogurt	30ml vars koljanderblare, gekap
5ml suurlemoenskil, gerasper	sout en vars gemaalde swartpeper na smaak
Meng die mielievlokkie-krummels, sesamsaad en cayennepeper saam. Doop die aartappeltjies in die geklitste eier in die krummelmengsel. Diepbraai die aartappels in warm kookolie tot goudbruin, en dreineer op kombuispapier. Pleks van diepbraai, kan die aartappels ook in gebak word vir 15-20 minute in 'n voorverhitte oond by 210C. Vir die koljander jogurt, meng die bestanddele en sit saam met die gekrummelde aartappels voor. Bedien 6.
AARTAPPELTJIES MET BLOUKAAS EN KARAMELUI
750g jong aartappeltjies	15ml portwyn
Kook die aartappels in soutwater vir 10-15 minute of tot sag. Dreineer.
2 uie, in ringe gesny	30ml botter
Verhit die botter in 'n swaarboompan, voeg die ui en bruinsuiker by en braai tot die ui deurskynend is.
125g bloukaas, gekrummel	250ml mascarponekaas
Meng al die kaassous bestanddele. Voeg die portwyn by en prut vir 2 minute. Skep die aartappels en bloukaas in 'n opdienskottel en strooi die ui bo-oor. Bedien 4-6 porsies.
* Vervang die bloukaas deur fyn gerasperde Gorgonzola of beleë cheddarkaas.
* Laat die karamel ui weg en sprinkel 50g fyn gekapte biltong bo-oor.
* Vervang die mascarponekaas met suurroom.
GEURIGE AARTAPPEL EN KAASKEBABS
750g jong aartappeltjies, gewas	125 m balsemiekasyn
50 m olyfolie	30 m vars kruisement, gekap
30 m vars basiliekruid, gekap	30 m heuning
250g briekaas, in skywe gesny
Kook die aartappels 15-20 minute in soutwater, tot sag. Meng die bestanddele vir die sous. Dreineer die aartappels en marineer 30 minute in die sous. Sny die aartappels middeldeur en ryg die aartappelhelftes met 'n kaasskyf tussenin op die stokkie in. Bedien 6.
* Vervang die brie deur camembert of bokmelkkaas of gerookte kaas.
* Vervang die kaas deur salami, ham of gerookte salm.
* Vir 'n Mediterreense geur, vervang die kaas deur geroosterde rissie- en eiervrugskywe.
AARTAPPELGEBAK MET ROOSMARYN
8-10 middelmatige aartappels, geskil en in dun skywe gesny
15ml fyn gekapte vars of 5ml droë roosmaryn
6-8 knoffelhuisies, fyn gedruk	sout en peper na smaak
375ml hoenderaftreksel	60ml olyfolie
Giet die olyfolie oor die aartappelskywe. Rangskik een derde van die aartappels in 'n groot, gesmeerde oondskottel en strooi die helfte van die kruie en knoffel oor. Geur en herhaal die lae. Eindig met aartappelskywe en geur. Giet die aftreksel oor en bak 1 uur by 200 C tot al die vloeistof geabsorbeer is. Variasies: Gebruik tiemie pleks van roosmaryn. Sny 1 bakkie murgpampoentjies in dun skyfies en plaas tussen die aartappellae. Gebruik vars room en suur room om die helfte pleks van die hoenderaftreksel. Gebruik selderywortel na seisoen tussen die aartappellae. Bedien 8 porsies.
8-10 middelmatige aartappels, geskil	90ml botter
3 knoffelhuisies, fyn gedruk	125ml room
250ml gerasperde soetmelkkaas
Kook die aartappels tot half gaar en sny in dun skywe. Roer die botter en knoffel by en skep in individuele oondvaste gratinbakkies. Giet die room oor, sprinkel die kaas oor en bak 30-40 minute by 200 C tot goudkleurig.
KERRIE AARTAPPELS EN KASJOENEUTE GEREG
Die geure kombineer goed en komplementeer mekaar uitstekend, die verskeidenheid groente is voedsaam en 'n mens kan lekker inklim, want dit maak nie vet nie.
30ml olie	10ml botter
1 ui, fyngekap	2 knoffelhuisies, gekneus
10ml matige kerriepoeier	5ml borrie
1ml kaneel	300g baba aartappels, gehalveer
100g kasjoeneute	410g blik heel tamaties, grofgekap
45ml blatjang	125ml groente aftreksel
200g pampoen, in blokkies gesny	200g broccoli blommetjies
Verhit olie en botter in 'n groot swaarboomkastrol. Soteer die ui en knoffel tot sag en deurskynend. Voeg die kerriepoeier, borrie en kaneel by en roerbraai vir een minuut. Voeg die aartappels, neute, tamatie, blatjang en groente aftreksel by, bedek en laat saggies prut vir 10-15 minute. Voeg die pampoemblokkies en broccoli by en laat verder prut totdat die groente sag maar nog bros is en hul vorm behou. Voeg nog aftreksel by indien nodig. Geur met sout en peper. Sit voor met piesangskywe en blatjang. Bedien 4 porsies.
Dit is 'n goeie idee om die vloeistof waarin die gaar groente gekook word, te hou. Dit kan gevries word en dan later weer nuttig gebruik word as basis vir aftreksel. Gaar groente moet nooit pap en geurloos wees nie. Sien toe dat die bros tekstuur behoue bly.
AARTAPPEL EN UIE PANNEKOEKE
4 aartappels, geskil en gerasper	1 groot ui, gerasper
1 groot eier, geklits	5ml sout
bietjie gemaalde swartpeper 80ml koekmeelblom
10ml bakpoeier	kookolie vir braai
Meng aartappels en ui met eier, sout, sout, peper en koekmeelblom, wat saam met die bakpoeier gesif is tot glad. Verhit olie in braaipan en skep lepelsvol van die mengsel in warm olie. Braai weerskante tot goudkleurig en dreineer op absorbeerpapier. Sit warm voor. Lewer 6-8 porsies.
DIK FRANSE AARTAPPELSOP MET PIETERSIELIE OLIE EN CROUTONS
Die Franse was baie agterdogtig oor die aartappel en so het Antoine Parmetier, wat die aartappel in die vroeë jare van 1700 bekend gemaak het, sy aartappellande gedurende die dag deur wagte laat oppas, maar dit snags onbewaak gelaat. Die aartappels is gesteel en het gewild geword, so ook dié aartappelsop. 'n Wenner vir die koue aande.
Sowat 125ml pietersielie, gewas en afgedroog	125ml olyfolie
Verhit water in 'n kastrol tot kookpunt, voeg die pietersielie by en blansjeer vir 5-10 sekondes. Dreineer en dompel in koue water. Dreineer goed en druk droog in 'n skoon kombuishanddoek ("tea towel''). Kap die pietersielie in 'n voedselverwerker tot fyn, voeg die olyfolie by en verwerk tot baie mooi glad. Giet in 'n skoon fles. Pietersielie olie kan tot 'n week in die yskas gehou word.
500g blusaartappels, geskil en in baie dun skywe gesny
50g botter (55ml)	1 ui, gekap
1 lourierblaar	900ml melk
Smelt die botter in 'n groot swaarboomkastrol, voeg die aartappelskywe en ui by, bedek en laat kook vir 5-8 minute of totdat die ui sag en deurskynend is. Roer af en toe. Voeg die lourierblaar, melk, sout en peper by, verhit tot kookpunt, verlaag die hitte, bedek en laat saggies prut vir 15-20 minute. Verwyder van die hitte en verwyder die lourierblaar. Verwerk die sop in 'n voedselverwerker tot glad. (Moenie oorverwerk nie.)
45ml olyfolie of 25ml botter
4 repe swoerdlose streepspek, fyngekap
2 snye brood, korsies verwyder en in klein blokkies gesny
Verhit die olie of smelt die botter in 'n groot braaipan oor matige hitte. Voeg die spek by en braai vir 5-6 minute tot bros. Verwyder met 'n gaatjieslepel en dreineer op kombuispapier. Braai die broodblokkies aan weerskante tot bros en goudbruin, draai gereeld. Dreineer op kombuispapier. Herverhit die sop oor matige hitte tot deurwarm. Om voor te sit, sprinkel die pietersielie olie oor die sop en strooi die croutons en brosgebraaide spekstukkies bo-oor of sit apart in 'n bakkie voor. Bedien 4 porsies.
Indien aartappels in die voedselverwerker fyngemaak word, moet dit nie te lank verwerk word nie, aangesien dit taai word.
Aartappels floreer in 'n koue klimaat en Skandinawië is die bron van vele wonderlike aartappelgeregte. Hier is 'n klassieke Sweedse gereg van aartappels, ansjovis en uie wat in room gebak word alte verleidelik en smullekker.
50g botter (55ml)	2 groot uie, in dun skywe gesny
1kg aartappels, geskil	2x 55g blikkies ansjovisfilette, in olie en gedreineer
varsgemaalde swart peper	450ml room
Smeer 'n vlak, oondvaste skottel met 'n bietjie van die botter. 2. Smelt helfte van die oorblywende botter in 'n pan en soteer die ui tot sag en deurskynend. Sny die aartappels in dun skywe. Pak laag vir laag aartappel, ui en ansjovis in die oondskottel (begin en eindig met 'n laag aartappels), geur met varsgemaalde swart peper tussen die lae. Stip die gereg met die oorblywende botter.
Bak in 'n voorverhitte oond teen 190C vir 10 minute. Verwyder uit die oond en giet helfte van die room oor, plaas die gereg terug in die oond en bak 'n verdere 10 minute. Giet die oorblywende room oor en bak 'n verdere 20-30 minute of totdat die aartappels sag en goudbruin is. Bedien 6-8 porsies.
Die aartappel of "aloo", soos dit in baie Indiese tale bekend staan, is 'n belangrike bestanddeel vir die groot vegetariese Hindoe bevolking. Die gereg lyk nie net aantreklik nie, maar smaak ook heerlik.
2 groot eiervrugte	sout om bo-oor te sprinkel
500g blusaartappels, geskil en in blokkies gesny	120ml sonneblomolie
15ml komynsade	5ml sesamsade
1 ui, fyngekap	1-2 knoffelhuisies, gekneus
1,5ml fyn gemmer	1 vars groen brandrissie, ontpit en fyngekap
2,5ml borrie	5ml koljander
5ml aangemaakte mosterd	2,5ml sout
60ml natuurlike jogurt	garam masala, om bo-oor te sprinkel
30ml vars koljanderblare, gekap
Sny die eiervrug middeldeur in die lengte. Skep die eiervrugvleis uit met 'n lepel sodat 'n lagie vleis teen die skil behoue bly ongeveer 5mm dik (wees versigtig om nie die skil te beskadig nie). Sny die eiervrugvleis in 1,5cm blokkies. Sprinkel sout aan die binnekant van die eiervrugskil en plaas skil in vergiettes met gesnyde kant na onder. Versprei die eiervrugblokkies eweredig op 'n bordjie, sprinkel nog sout bo-oor. Laat staan vir 30 minute, spoel goed af en druk liggies droog met kombuispapier. Verhit soutwater tot kookpunt, voeg aartappelblokkies by en laat 5 minute kook. Dreineer en laat afkoel.
Plaas die eiervrugskille op 'n bakplaat, gesnyde kant na bo, bestryk met 30ml van die olie en bak in 'n voorverhitte oond teen 190C vir 10-15 minute of tot sag. Verwyder uit oond en plaas eiervrugskille, gesnyde kant na onder, op 'n bordjie sodat oortollige olie kan dreineer. Verhit nog 30ml van die olie in 'n groot braaipan, voeg die komyn- en sesamsade by en sodra dit begin skiet, voeg die ui, knoffel, gemmer en brandrissie by. Roerbraai vir 2-3 minute en voeg die eiervrugblokkies by. Braai vir 4-5 minute of tot net gaar, roer af en toe en voeg nog olie by indien nodig. Voeg die borrie, koljander, mosterd, sout en aartappels by en roerbraai 5-6 minute of totdat die aartappels goudbruin is. Verwyder van die hitte en roer die suurlemoensap by. Geur na smaak. Plaas eiervrugskille op bakplaat, gesnyde kant na bo. Verdeel aartappelmengsel in vier eweredige gedeeltes en skep in eiervrugskille. Bak 'n verdere 10 minute of tot deurwarm. Sit dadelik voor met die jogurt, sprinkel 'n bietjie garam masala en gekapte vars koljander bo-oor. Bedien 4 porsies.
LOURIER WAAIER AARTAPPELS
Hasselbacks is seker die bekendste Sweedse aartappelgereg. Die aartappel word in skywe gesny, maar bly aan die onderkant geheg sodat die skywe 'n waaier vorm sodra dit gebak word; die punte word bros en goudbruin. Lourierblare is 'n gunstelingkrui onder die Skandinawiërs.
24 kleinerige aartappels	15ml botter
45ml olyfolie	1-2 knoffelhuisies, gekneus
Sowat 24 vars lourierblare, middeldeur geskeur oor die lengte
Was die aartappels skoon af en sny in skywe, sowat 3-5mm dik, maar die regdeur nie. Plaas twee lourierblaarhelftes tussen die openinge van elke aartappel. Smelt die botter en olie in 'n swaarboom oondpan. Oor 'n matige hitte voeg die knoffel by die olie en plaas die aartappels versigtig in die warm olie (dit kan dalk spat) in 'n enkellaag in die oondpan. Roer die aartappels in die oondpan rond vir 2-3 minute sodat die aartappels effens verkleur. Geur die aartappels met sout en peper. Bak die aartappels in 'n voorverhitte oond teen 190C vir 25-30 minute of tot goudbruin en sag. Soos die aartappels bak, open die aartappels soos 'n waaier. Bedien 6 porsies.
Om 'n aartappel in 'n waaier te sny, plaas aartappel in 'n opskeplepel en sny deur met 'n skerp mes tot op die rand van die lepel. Dit sal voorkom dat jy die aartappel regdeur sny.
Champ is 'n tradisionele Ierse aartappelgereg. Doop elke vurkvol kapokaartappel in die holte vol botter en kaas onweerstaanbaar lekker.
750g blusaartappels, geskil	'n bossie sprietuie, groen punte ingesluit, gekap
300ml melk	50g botter (55ml)
sout en varsgemaalde swartpeper	ekstra botter om mee voor te sit
175g bloukaas, gekrummel (375ml)
Sny die aartappels in groot, eweredige stukke en kook in kokende soutwater vir 20-25 minute of tot sag. Dreineer. Terwyl die aartappels kook, plaas die sprietuie en melk in 'n kastrol, verhit tot kookpunt, verlaag die hitte en laat 2-3 minute saggies prut. Verwyder van die hitte en laat 10 minute staan sodat die geur van die sprietuie na die melk kan deurdring. Druk die aartappels fyn met 'n aartappelstamper, klop die melk en sprietuiemengsel by, voeg dan die botter, sout en peper by. Plaas die kapokaartappels in 'n skoon kastrol en herverhit oor baie matige hitte.
Om voor te sit, skep fyngemaakte aartappel in 'n gesmeerde opdienbak, maak gelyk bo-op en druk holtes in die aartappel met die agterkant van 'n opskeplepel. Plaas botter en bloukaas in die holtes en sit dadelik voor. Bedien 4 porsies.
Maak die aartappels fyn terwyl dit nog warm is. Die gereg kan ook in individuele bakkies voorgesit word.
Om die gereg in 'n volledige maaltyd te verander, voeg sowat 200g fyngekapte ham, oorskietvleis of gevlokte tuna by die aartappelmengsel voordat dit in die opdienbak geplaas word. Vul die holtes dan eerder met botter en gerasperde cheddarkaas.
ARM MAN SE AARTAPPELS
Patatas a lo pobre. Dit mag 'n eenvoudige gereg wees, maar daar is net iets omtrent aartappels wat in olyfolie met knoffel en soetrissie prut, wat onweerstaanbaar is, sê die Clarks. Net soos ander klassieke resepte, het hulle verskeie variasies deur die hele Andalusië geproe.
15 eetlepels olyfolie	3 groot Spaanse uie, dun gesny
5 knoffelhuisies, dik gesny	3 groen soetrissies, gehalveer, ontpit en rofweg gekap
4 lourierblare, verkieslik vars
1kg ferm, wasagtige aartappels, geskil seesout en swart peper
Plaas 'n groot kastrol op medium hitte en voeg 5 eetlepels van die olyfolie by. Sodra die olie warm is, voeg uie by en 'n knippie sout. Prut die ui stadig vir sowat 20-30 minute. Roer af en toe tot dit goudkleurig is. Voeg die knoffel, soetrissie en lourierblaar by en prut vir 'n verdere 15 minute om die geur vry te stel. Sny elke aartappel intussen in die lengte deur in vier wiggies. Voeg sout by en laat staan vir 5 minute. Wanneer die soetrissie sag is, voeg res van die olie by. Sodra die olie warm is, voeg aartappels by. Laat prut vir 15-20 minute tot aartappels sag is. Roer af en toe. Dreineer. Sit die gereg voor met gebraaide varkvleis of geroosterde lamsvleis.
30ml sonneblomolie	4 uie, geskil en in dun skywe gesny
5ml tiemie	2ml sout
varsgemaalde swartpeper	1kg aartappels
1 pakkie bruin uiesoppoeier	60g (60ml) botter
200g (500ml) beleë cheddarkaas, gerasper	250ml melk
Verhit olie in swaarboompan en soteer uie daarin tot sag en deurskynend. Voeg tiemie, sout en peper by. Skil die aartappels en sny in skywe. Kook die aartappels 5 minute in kokende soutwater. Dreineer goed en rangskik 'n laag aartappelskywe in 'n gesmeerde oondvaste bak. Volg dit op met 'n laag uie, sprinkel soppoeier oor en stip botter op. Bedek met 'n laag cheddarkaas en herhaal die proses. Eindig met 'n laag kaas. Giet die melk oor en bak in 'n voorverhitte oond van 180C, sowat 35 minute of totdat die aartappels sag is en bo-op goudbruin is. Bedien 6 porsies.
Onderwerp: Re: Aartappel Resepte Tue Jul 20, 2010 8:48 pm
AARTAPPEL EN SAMPIOEN AU GRATIN
groot aartappels	60g sagte botter
2 knoffelhuisies, gekneus	5ml roosmarynnaalde, fyn gekap
200g bruin sampioene, dun gesny	4 preie, dun gesny
1 elk rooi en geel soetrissie, in dun repies gesny	sout en varsgemaalde swartpeper
250ml hoenderaftreksel	50g cheddar of mozzarellakaas
Skil die aartappels en sny in dun ronde skyfies. Druk die botter fyn saam met die knoffel en roosmaryn. Smeer 'n bietjie van die bottermengsel op die bodem van 'n oondskottel en bedek met die helfte van die snytjies aartappel. Plaas die helfte van die sampioene, die helfte van die soetrissies en die helfte van die preie op die aartappel. Geur. Herhaal die lae. Begin met die oorblywende sampioene, dan soetrissies, preie en laastens aartappels. Stip met die orige bottermengsel. Geur weer en gooi die aftreksel oor. Bedek en bak teen 180C vir 1 uur of totdat die aartappels sag is en die meeste vloeistof geabsorbeer is. Strooi kaas oor en bak, sonder die deksel, vir ongeveer 15 minute totdat die kaas gesmelt het en begin bruin word. Lewer 6-8 porsies.
1 rooi ui, gekap	2 knoffelhuisies, gekneus
6 groot tamaties, geskil, gekap	15ml tamatiepuree
400g rooi nierboontjies, gedreineer	5-10ml tabascosous
sout en peper	500g gaar aartappels
15g vars gekapte koljander	1 avokado, in blokkies gesny
Meng ui, knoffel, tamaties, tamatiepuree en bone in 'n medium grootte kastrol. Kook vir ongeveer 5 minute of totdat die bone regdeur warm is. Geur met tabascosous en 'n bietjie sout en peper. Sny die aartappels in blokkies. Meng die aartappelblokkies liggies by en laat goed kook totdat al die bestanddele goed gaar is. Roer die koljander laaste by en skep avokado bo-op. Lewer 4-6 porsies.
GEBAKTE AARTAPPELS IN SOET SUURROOM
6 aartappels	125ml vars room
125ml suurroom	sout en peper
Skil die aartappels en sny in skywe. Kook tot net gaar. Rangskik in 'n vuurvaste opskepbak. Meng die 2 tipes room, sout en peper en eier. Bedek die aartappels met hierdie sous. Bak vir 40 minute teen 190C tot gaar en pofferig. Lewer 4 porsies.
AARTAPPEL EN TAMATIELEKKERNY
12.5ml kookolie of vet	1 medium ui, in dun skyfies gesny
4 groot tamaties, geskil en in skyfies gesny	12.5ml lemoensap
sout en peper na smaak	750g aartappels, geskil en in blokkies gesny
125ml cheddarkaas, gerasper	10ml fyn gerasperde lemoenskil
Verhit die olie of vet in ‘n swaarboomkastrol en soteer die ui daarin tot sag. Voeg die tamaties en lemoensap by. Geur dit met sout en peper, bedek die kastrol en laat prut totdat die tamaties sag is. Kook intussen die aartappelblokkies tot sag, druk dit fyn en geur na smaak. Voeg die gerasperde kaas en lemoenskil by die fyn aartappels en meng dit goed. Skep die aartappelmengsel in ‘n ringvorm in ‘n oondskottel en plaas dit onder die voorverhitte oondrooster totdat dit ligbruin is. Skep die tamatiemengsel in die middel vandie ring en bedien dit warm. Lewer 4 porsies.
6 groot aartappels, ongeskil en skoongeskrop	125ml margarien
1 pakkie bruin uiesoppoeier	5ml droë pietersielie
Voorverhit die oond tot 160C. Sny die aartappels in 1cm skywe, maar moenie die skywe deursny tot onder nie. Die aartappels moet aan die onderkant heel bly. Pak die aartappels langs mekaar in ‘n oondvaste bak met ‘n deksel. Smelt die margarien en roer die uiesoppoeier en pietersielie by. Giet die sopmengsel oor die aartappels en bedek. Bak ongeveer 2 uur in die oond tot die aartappels sag is. As die aartappels droog bak voordat dit sag is, kan ‘n bietjie water bygevoeg word. Sit warm voor. Lewer 4 porsies.
AARTAPPELS MET BEET EN MIELIES
2 klein bete, toegedraai in foelie	20 klein jong, vars aartappeltjies
15ml olie	250ml mieliepitte
5ml vars kruisementblare, fyn gekap	3ml anyssaad, fyn gestamp
Voorverhit die oond tot 180C. Plaas die bete in die oond en bak vir 30 minute. Skrop aartappeltjies skoon en skep in mengbak.
10ml olyfolie	1 lemoen, skil gerasper
2ml salie	sout en vars gemaalde swartpeper na smaak
Meng olyfolie, lemoenskil, salie, sout en swartpeper. Plaas aartappels in oondvaste skottel en giet oliemengsel oor om te bedek. Bak in voorverhitte oond by 220C vir sowat 40 minute of tot goudbruin. Bedien warm. Lewer 4 porsies.
WARM SPESERY AARTAPPELS
125ml olie	4 knoffelhuisies, gekneus
1 suurlemoen, skil gerasper, sap uitgedruk	10ml tabascosous
10ml vars tiemie, gekap	4 aartappels in kwarte gesny
Klits olie, knoffel, suurlemoenskil en sap, tabasco, tiemie, sout en swartpeper saam. Rangskik aartappels in oondvaste skottel en giet sous oor. Laat staan vir sowat 30 minute en bak in voorafverhitte oond by 200C vir sowat ‘n uur of tot bros en goudbruin. Lewer 4 porsies.
KNOFFEL SUURLEMOEN AARTAPPELS
3 groot aartappels, geskil, in skywe gesny	60ml vars uitgedrukte suurlemoensap
60ml botter, gesmelt	2 knoffelhuisies, gekneus
Rangskik aartappelskywe in gesmeerde, vuurvaste oondskottel. Meng suurlemoensap, botter en knoffel en giet oor die aartappels. Bak in voorverhitte oond by 180C, sowat 45 minute lank of tot aartappels sag is en bruin bo-op. Bedien saam met gebakte skaap of varktjops.
AARTAPPELKROKETTE MET KAAS
4 groot aartappels, gekook	30ml botter
15ml koekmeelblom	30ml gerasperde kaas
sout en peper	2 eiers
droë broodkrummels	kookolie om in te braai
6 medium aartappels	2 eiers, geklits
7ml sout	125ml koekmeelblom
250ml witbroodcroûtons, in botter of spekvet gebraai	125ml botter of spekvet
60ml vars witbroodkrummels
Kook aartappels in skil tot sag. Skil af en rasper grof. Voeg geklitste eiers, sout en koekmeelblom by. Meng goed tot ‘n stywe deeg en rol in balletjies met deursnee van 5cm. Maak ‘n holte in die middel van elkeen en vul met croûtons. Rol weer in ‘n balletjie dat die croûtons bedek is. Plaas in soutwater wat stadig kook, bedek en kook vir 10 minute of tot kluitjies bo-op die water dryf. Dreineer goed en skep in warm skottel. Hou warm. Smelt botter of spekvet en roer broodkrummels by. Braai ‘n paar minute en strooi oor kluitjies. Lewer 6 porsies.
1.4kg aartappels	250ml slaaisous of mayonnaise
10ml asyn	500ml gekapte seldery
75ml gerasperde uie	75ml gekapte pietersielie
10ml sout	5ml peper
5ml Fondor of Aromat	slaaisous
klein tamaties en kruisement
Was aartappels goed af en kook tot sag. Dreineer, skil af en sny in dun skyfies of blokkies. Voeg die res van die bestanddele by en meng goed. Skep in ‘n tertbak en druk goed vas. Bou die kante op soos pasteideeg. Verkoel vir 3 ure in yskas. Vul binnekant met slaaisous en versier met klein tamaties en kruisement. Sny in wigvormige stukke en sit voor.
AARTAPPELSLAAI MET SALMSOUS
800g baba aartappels	220g blikkie salm, gedreineer
125ml mayonnaise	4 hardgekookte eiers, gekap
2 gevulde olywe	2 agurkies, gekap
20ml gekapte grasui	sout en varsgemaalde swartpeper
Kook die aartappels in soutwater vir ongeveer 15 minute of tot sag, maar nog netjies en ferm. Dreineer en laat effens afkoel. Verwyder die vel en grate van die salm. Plaas die salm, mayonnaise, een hardgekookte eier, olywe, agurkies en grasuie in 'n voedselverwerker en verwerk tot mooi glad. Geur die salmsous met sout en peper na smaak. Pak lae aartappels, gekapte sprietuie, gekapte eiers en salmsous in 'n mooi glasbak. Garneer met kruisementblare en sit voor. Bedien 6 porsies.
AARTAPPELS MET AVOKADOSOUS
600g middelslag aartappels, gewas	60ml Franse slaaisous
sap en gerasperde skil van een suurlemoen	1 klein ryp avokado
3ml sout	varsgemaalde swartpeper
1 knoffelhuisie, gekneus en fyngekap	5ml suiker
50ml room of melk	25ml gekapte grasuie
15ml gekapte, vars pietersielie
Bedek die aartappels met net genoeg water. Verhit tot kookpunt, verlaag die hitte en laat saggies prut totdat die aartappels net sag is. Dreineer en gooi koue water bo-oor (dit vergemaklik die aftrek van die skil). Sny die aartappels in blokkies en meng liggies met die Franse slaaisous terwyl die aartappels nog warm is. Halveer die avokado, verwyder die pit en skep die vleis uit. Plaas die avokado met die suurlemoensap, skil, sout, peper, knoffel, suiker en room of melk in 'n voedselverwerker en verwerk tot mooi glad (gebruik 'n vurk indien 'n voedselverwerker nie beskikbaar is nie). Voeg die grasuie en pietersielie daarby. Die sous kan met ekstra room of melk verdun word. Meng die sous liggies met die aartappelblokkies, skep in 'n mooi glasbak en bedien koud. Bedien 4 porsies.
* 'n Middelslag suurlemoen lewer 40ml sap en 5.7ml skil.
* Kommersiële Franse slaaisous is algemeen in die meeste supermarkte te koop. Maak andersins jou eie Franse slaaisous: Meng 40ml olyf- of slaai-olie, 20ml appel- of wit druiwe-asyn, 5ml heelkorrelmosterd, / knoffelhuisie (fyngekap) en geur na smaak met sout en varsgemaalde swartpeper. ('n Knippie suiker kan bygevoeg word indien verkies.)
* Maak die aartappelslaai eerder 'n paar uur voor opdiening as die vorige dag, aangesien die avokado verkleur en 'n onaantreklike kleur aan die slaai verleen. Omdat die smaak van 'n avokado kan verskil, is dit raadsaam om die avokadoslaaisous te proe voordat dit met die aartappels gemeng word.
Gebruik middelmatige tot groot aartappels. Skrop hulle skoon met ‘n groenteborsel. Borsel oor met sousvet. Prik hulle met ‘n vurk om te voorkom dat hulle bars. Bak in ‘n warm oond by 220C vir 40-50 minute lank. Rol dit saggies heen en weer in ‘n doek tussen die hande net voordat dit opgedien word, om dit melerig te maak. Sny ‘n kruisie bo in die aartappels en druk hulle effens sodat ‘n bietjie bo by die opening uitkom. Sit ‘n klontjie botter bo-op.
8 middelslag aartappels	10ml olie
125g spekvleis, swoerd verwyder en gesnipper	3 middelslag uie, fyngekap
5ml sout	varsgemaalde swartpeper na smaak
200ml droë wit wyn	250ml room
Skil en sny aartappels in dun skywe. Plaas aartappelskywe in 'n groot kastrol, bedek met water en laat toe om te kook tot sag. Dreineer aartappels en behou 500-600ml van die vloeistof. Druk die aartappels fyn en plaas eenkant. Verhit die olie en braai die spek en uie daarin tot gaar. Voeg die fyngemaalde aartappels, 500ml vloeistof, sout, peper, wit wyn en room by die uiemengsel. Voeg nog vloeistof by indien nodig. Laat toe om deurwarm te word, terwyl dit geroer word. Strooi pietersielie oor. Bedien 4 porsies.
AARTAPPELGEBAK MET TUNA EN MAASKAAS
4 aartappels, in die skil gebak	250g (1 houer) gladde maaskaas
125g tuna, gedreineer en gevlok	125g suikermielies
sout en peper na smaak	broodkrummels
Halveer die aartappels in die lengte en skep die inhoud versigtig uit. Meng die uitgeskepte aartappel, maaskaas, tuna, suikermielies, sout en peper goed saam. Skep die mengsel terug in die aartappelskille. Sprinkel broodkrummels en paprika bo-oor. Plaas op 'n bakplaat. Bak in die oond totdat dit deurwarm en ligbruin bo-op is.
GEBAKTE AARTAPPELS MET HAM EN KAAS
4 aartappels, in die skil gebak	250g gerookte ham, in blokkies gesny
125ml beleë Cheddarkaas, gerasper	60ml melk
30ml botter	sout en peper na smaak
30ml grasuie, gekap of gekapte pietersielie
Sny die aartappels in die lengte en skep die inhoud versigtig uit. Meng die uitgeskepte aartappel, ham, kaas, melk, botter, sout en peper goed saam. Indien nodig, kan nog melk bygevoeg word. Skep die mengsel terug in die aartappelskille. Sprinkel grasuie, of pietersielie en kaas bo-oor. Plaas op 'n bakplaat. Bak in die oond totdat dit deurwarm en ligbruin bo-op is.
5-6 groot aartappels, in skywe van 1-2cm dik gesny	5ml gegeurde sout
30ml botter	30ml olyf- of knoffelolie
Rangskik die aartappelskywe in 'n enkellaag in 'n vlak vuurvaste oondskottel. Voeg die sout, botter en olie by die hoenderaftreksel en giet oor die aartappels. Bak 1 uur oop by 180C. Verhoog die temperatuur tot 220C vir 10-15 minute. Sit dadelik voor. Bedien 6 porsies.
1kg aartappels (omtrent 6 grotes)	250g spekvleis
25ml kookolie	2 uie, in blokkies gesny
125ml blatjang	125ml asyn
250ml water waarin aartappels gekook het - vul aan met lou water, indien nodig
Was, skil en sny aartappels in blokkies. Kook in soutwater tot gaar, dreineer maar hou water. Sny ontbytspek in blokkies en braai in kookolie tot gaar, skep uit en hou warm. Braai uie in dieselfde pan. Voeg aartappelwater by en kook 2 minute sonder deksel. Meng mielieblom met blatjang en asyn en roer deeglik. Voeg by aartappelwater en laat nog 2 minute kook-roer deurgaans. Giet warm sous oor aartappels, meng liggies, versier met gebraaide spek en bedien warm.
Kan tot 3 dae in die yskas gebêre word en opgewarm word.
375ml koekmeelblom	knippie sout
12ml bakpoeier	1 eier, geklits
genoeg water om ‘n stywe beslag te vorm ongeveer 200ml
1 ui, in ringe gesny	olie vir diepvetbraai
Meng die koekmeelblom, sout en bakpoeier saam en voeg die eier en net genoeg water by om ‘n stywerige beslag te vorm. Laat staan. Kook die aartappelskyfies in ‘n bietjie kookwater tot sag maar nie stukkend nie. Dreineer. Verhit genoeg olie in ‘n kastrol vir diepvetbraai. Plaas ‘n uiering tussen 2 aartappelskywe. Plaas op ‘n lepel en doop in beslag tot goed bedek. Plaas versigtig in die olie en braai tot goudbruin buite-om en totdat die aartappels heeltemal gaar is. Dreineer op handdoek papier.
6 groot aartappels knoffelolie
1 groot ui, in halwe ringe gesny sout en peper
Was die aartappels en droog goed af. Sny elkeen in 5-6 skywe, maar sonder om dit deur te sny tot onder (in die vorm van 'n waaier). Plaas 'n ui-skyf in elke gleuf en verf knoffelolie oor die aartappel. Geur met sout en peper. Plaas aartappels in oondbak en bedek met foelie (dowwe kant na buite). Bak in 'n voorverhitte oond by 180C vir ongeveer 'n uur of totdat aartappels amper sag is. Bestryk elke nou en dan met knoffelolie. Plaas 'n kaasskyf tussen elke gleuf en plaas terug in oond vir nog 10 minute. Sit voor as 'n ligte ete of as 'n bykos by vleis. Bedien 6 porsies.
Plaas brosgebraaide spek, 'n gerookte mossel, 'n tamatieskyf of gebraaide sampioen skywe tussen die aartappelsnye.
Om aartappelskyfies te maak wat bros buite en sag binne is, braai hulle twee keer. Die eerste keer word hulle net gaar en die tweede keer bruin en bros. Die gehalte van die skyfies hang af van die varsheid van die olie. Moenie olie meer as drie keer gebruik nie en moet dit nooit oorverhit nie. Rooiskil-aartappels is by uitstek geskik vir skyfies.
6 groot aartappels, verkieslik met gelerige vleis, geskil	Canola olie
Sny aartappels in skyfies. Spoel af in koue water en druk droog in 'n skoon afdroogdoek. Plaas genoeg olie in 'n diep braaipan om die aartappelskyfies te bedek en verhit die olie tot sowat 180C (matige hitte).
Plaas skyfies in 'n braaimandjie, laat sak in olie en braai tot sag, maar nog nie bruin nie. Lig uit die olie.
Plaas die skyfies net voor opdiening weer in die pan en braai vinnig tot goudbruin. Dreineer goed, bestrooi met sout en sit dadelik voor. Bedien 4 porsies.
AARTAPPELS IN MELK GEBAK
4 middelslag aartappels	5ml sout en peper
30ml koekmeelblom	15ml botter
Voorverhit die oond tot 180C. Was en skil die aartappels en sny hulle in dun skyfies. Smeer 'n oondvaste bak met botter en pak die aartappelskyfies in lae daarin. Strooi sout, peper en koekmeelblom oor elke laag met 'n paar klontjies botter hier en daar. Giet die melk oor die aartappels totdat dit helfte so hoog soos die aartappels in die bak is. Sit die deksel op en bak 'n uur lank. Haal die deksel af en bak nog 15 minute lank tot bruin.
AARTAPPELTJIES MET BLOUKAAS EN BILTONG
500g jong aartappeltjies	2 hardgekookte eiers, in skywe gesny
100g bloukaas, gekrummel	100g biltong, gekerf
125ml mayonnaise	75ml room of natuurlike jogurt
sout en varsgemaalde swartpeper	gekapte ui
15ml gerasperde biltong om bo-oor te sprinkel
Kook die aartappels in kookwater tot sag, ongeveer 10-15 minute. Dreineer en trek die skille af terwyl nog warm. Plaas die aartappeltjies, eierskywe, bloukaas en biltong in 'n mengbak. Klits die mayonnaise en room of jogurt saam en geur mildelik met sout en peper. Giet die slaaisous oor die aartappeltjies. Meng liggies en versigtig deur. Garneer met gerasperde biltong en gekapte grasui. Sit louwarm of koud voor. Bedien 4 porsies.
AARTAPPEL 'HASH BROWNS'
Hash Browns is 'n Amerikaanse gereg, dié aartappelkoekies word tradisioneel met ontbyt voorgesit.
500g gaar aartappels, en in 1cm blokkies gesny	30ml koekmeelblom
125g spekvleis, fyngesny en gebraai tot bros	2 knoffelhuisies, fyngekap
2 eiers, geklits	5ml droë tiemie
sout en varsgemaalde swartpeper	30ml botter
Meng die aartappelblokkies, spekvleis, koekmeelblom, knoffel, eiers, tiemie, sout en peper in 'n mengbak saam. Verhit die botter en olie in 'n swaarboompan. Vorm aartappelkoekies die grootte van jou handpalm. Braai tot goudbruin aan albei kante. Druk die aartappelkoekies effens plat met 'n eierspaan terwyl gebraai word. Dreineer op handdoekpapier en sit warm voor by 'n ontbyt. Bedien 4 porsies.
PORTUGESE GEBRAAIDE AARTAPPELS
Die Portugese is baie lief vir aartappels (batatas) en sit veral klein, gebraaide aartappels as 'n bygereg voor. Die gebruik van kruie en speserye verleen 'n definitiewe Portugese geur aan die gebraaide aartappels.
1kg klein jongaartappels	100g botter, gesmelt
10ml olyfolie	10ml paprika
5ml gemaalde komyn	sout en peper
peri-peri poeier na smaak	5ml hoender ekstrakpoeier
Laat toe vir ongeveer 5-6 aartappels per persoon. Die aartappels kan geskil of ongeskil gelaat word.
Plaas aartappels in 'n groot kastrol, bedek met water en verhit tot kookpunt. Verlaag die hitte en laat ongeveer 10 minute prut, dreineer en maak goed droog. Plaas die oorblywende bestanddele in 'n bak en mikrogolf by 100% krag vir 2 minute of smelt in 'n klein kastrol. Rangskik intussen die aartappels in 'n enkellaag in 'n oondpan. Giet die bottermengsel oor die aartappels, meng goed deur en bak in 'n voorverhitte oond teen 180C vir 25-30 minute of tot na smaak gaar. Dreineer en sit dadelik voor. Bedien 4 porsies.
500g klein aartappeltjies, geskil	knypie borrie
125ml droë wit wyn	45ml botter
sout en varsgemaalde swartpeper na smaak	30ml pietersielie, gekap
knypie tiemie	knypie gemengde kruie
Kook die aartappels in soutwater, waarby borrie gevoeg is, tot halfgaar. Gooi die water af en plaas die aartappels terug op die stoof. Voeg die wyn by en kook op 'n baie warm plaat totdat die helfte van die wyn verdamp het. Voeg die res van die bestanddele by. Skud die kastrol liggies totdat botter gesmelt het. Skep die aartappels op 'n warm opdienbord. Sit dadelik voor. Bedien 4 porsies.
6 rooiskil aartappels	1 suurlemoen, in wiggies gesny
8 heel knoffelhuisies, ongeskil	2 rooiuie, in kwarte gesny
4 lourierblare	45ml vars lemoensap
60ml water	15ml tamatiepasta
sout en peper na smaak	5ml paprika
2.5ml komyn	5ml origanum
5ml vars tiemie	60ml olyfolie
8 takkies roosmaryn
Kook aartappels halfgaar. Dreineer en laat afkoel. Voer 'n groot oondpan uit met foelie, blinkkant onder. Voorverhit oond tot 200C.Sny aartappels in skywe en pak in oondbak saam met suurlemoenskywe, knoffel, uie en lourierblaar. Meng res van die bestandele behalwe tiemie en roosmaryntakkies. Skep oor aartappels. Pak tiemie en roosmaryn bo-op. Maak toe met foelie en bak vir 30 minute tot gaar. Maak oop en bak nog vir 15 minute tot aartappels goudbruin is. Sit warm voor.
4 aartappels (ongeveer 150g elk), gewas en afgedroog	2ml sout
175ml natuurlike, vetrye jogurt	2ml peper
10ml olie	100g ui, fyngekap
100g groen soetrissie, ontpit en gekap	10ml gekapte vars pietersielie
200g ingemaakte sampioene, gedreineer en gekap	knypie knoffelpoeier
varsgemaalde swartpeper	125mlgerasperde cheddarkaas
120g tamatiepuree	2ml droë basiliekruid
2ml droë orego (origanum)	20g gerasperde parmesaankaas
Prik die skille van die aartappels om te voorkom dat die aartappels oopbars. Bak die aartappels in 'n voorverhitte oond by 200C vir 45 minute tot 'n uur, of tot sag. Sny aartappels in die helfte wanneer hulle effens afgekoel het, skep die vleis uit en druk fyn. Meng die fyn aartappels, jogurt, sout en peper saam. Verhit die olie in 'n kleefvrye pan en soteer die groen soetrissie, ui en sampioene vir 3 minute. Voeg pietersielie, knoffel en swartpeper by die groente en meng dit goed. Meng die groentemengsel en kaas by die aartappelmengsel in en skep die mengsel terug in die aartappelskille. Meng die tamatiepuree, basiliekruid en orego in 'n klein bakkie. Plaas die gevulde aartappels op 'n bakplaat, skep die tamatiemengsel oor en strooi parmesaankaas oor. Bak vir 20 minute in 'n voorverhitte oond by 200C. Bedien 4 porsies.
Vryf droë kruie in jou handpalm om die geure vry te stel voordat dit bygevoeg word.
EIERVULSEL MET SONNEBLOMSAAD EN HAM
1 hardgekookte eier, gekap	7ml mayonnaise
1ml mosterdpoeier	1 knoffelhuisie, gekneus
10ml sonneblomsaad, gerooster (opsioneel)	1 hamskyf, in blokkies gesny
VULSEL MET KAAS EN SPEKVLEIS
500ml Cheddarkaas, gerasper	4 repe swoerdlose spekvleis, gesny, gebraai
1ml aangemaakte mosterd	20ml blatjang
VULSEL MET MAASKAAS EN BEESVLEIS
125g gladde maaskaas	15ml blatjang
sout en varsgemaalde swartpeper na smaak	'n paar druppels Tabasco sous
1 agurkie, gekap	4 skyfies gaar beesvleis
185g blikkie tuna, gedreineer en gevlok	1 ui, gekap
30ml mayonnaise	15ml tamatiesous
15ml blatjang	4 argurkies, gekap
6 groot aartappels	60ml olyfolie	250ml hoenderaftreksel
90ml wit wyn	sout en swartpeper roosmaryn, tiemie, origanum
Verhit oond tot 180C. Skil die aartappels en sny diep kepe in elkeen en druk die kruie in die gleufies. Plaas in oondbak en geur met sout en swartpeper en sprinkel die olyfolie oor. Meng die aftreksel met die wyn, gooi oor aartappels en bak vir 90 minute. Bedrup af en toe met die sous onder in die bak.
10 middelslag aartappels	sap van 1 suurlemoen	sout en varsgemaalde swartpeper
10ml beesvleisekstrakpoeier	60ml gesmelte botter
500ml fyn gaar aartappels	15ml gekapte ui	1 eier + 30ml water
15ml botter	1 eiergeel	125ml fyn broodkrummels
2.5ml sout	knypie peper
Meng aartappels met die eiergeel en gekapte ui, botter, sout en peper. Vorm rolletjies omtrent 5cm lank en so dik soos ‘n vinger. Rol in meelblom en dan in eier en water wat goed geklits is en rol heel laaste in fyn broodkrummels. Braai in diep warm olie tot mooi bruin.
8 middelmatige aartappels	gesoute kookwater	125ml kookolie
5ml gemengde kruie	Witpeper	knypie borrie (vir ‘n mooi goudbruin kleur)
Kook die aartappels in soutwater vir 10 minute. Dreineer. Meng die olie, kruie, peper en borrie en plaas die aartappels daarin tot ‘n uur voor etenstyd. (Dit kan die dag vantevore al gedoen word.) Braai sowat ‘n uur lank in ‘n voorverhitte oond van 180C tot goudbruin en bros.
ONTHOU! Gebraaide aartappels moet onmiddelik opgedien word.
GEBAKTE AARTAPPELS MET PARMESAANKAAS
olyfolie	120ml botter	8 medium bak aartappels, gewas
olyfolie	sout	300g gerasperde parmesaankaas
Sny die aartappels in die breedte in dun skyfies, maar moenie heeltemal deursny nie. Pak in ’n oondbak. Smelt botter en giet oor die aartappels. Sorg dat die botter by die snytjies inloop. Geur met sout en peper. Sprinkel olyfolie mildelik oor aartappels. Bedek met foelie en bak by 180C tot aartappels sag is. Verwyder foelie. Strooi parmesaankaas oor die aartappels en rooster in die oond tot die kaas gesmelt het. Bedien 4 porsies.
500g aartappels	1 groot ui, gekap	100ml kookolie
15ml matige kerriepoeier	25ml suiker	25ml koekmeelblom
25ml asyn of suurlemoensap	25ml souspoeier	350ml water
Kook aartappels tot gaar, trek skille af en sny in dobbelsteentjies. Verhit kookolie in 'n groot pan, voeg aartappelblokkies en ui by en braai tot ui gaar is. Roer af en toe, maar moenie aartappel stukkend roer nie. Meng res van bestandele goed en voeg by aartappelmengsel. Roer liggies en laat 2-3 minute prut. Dien warm op.
AARTAPPEL EN MURGPAMPOENROL
250g aartappels	250g murgpampoentjies
75g botter	sout
25ml gekapte grasuitjies	gemengde kruie
swart peper	6 eiers, geskei
Voer 'n rolkoekpan uit met botterpapier. Skil en rasper die aartappels, spoel af in koue water en druk droog. Was en rasper die pampoentjies. Smelt die botter in 'n pan en roerbraai die aartappels en pampoentjies vir 'n paar minute tot amper gaar. Verwyder van die hitte en laat afkoel. Geur met sout, voeg die grasuitjies en kruie by. Klop die eiergele en meng in die aartappelmengsel in. Klits die eierwitte styf en vou dit in by die aartappel mengsel. Giet die mengsel in die voorbereide rolkoekpan. Bak by 180C vir sowat 25 minute tot goudbruin verkleur en dit van die kante af begin wegtrek. Verwyder uit die oond, laat afkoel en keer uit. Rol op soos 'n rolkoek, sny in skywe en sit voor met 'n room en grasuitjie sous.
250ml dikroom	30ml gekapte grasuitjies
Sout	vars gemaalde swartpeper
Meng en sit voor saam met aartappelrol.
AARTAPPEL EN MIELIE FILOPAKKIES
1.2kg aartappels, geskil en in blokkies gesny	250g botter
2 preie, gewas en in dun skywe gesny	15ml gekapte vars grasuie
6 repe swoerdlose spekvleis, in dun repe gesny	200g mieliepitte
24 velle filodeeg	12 grasuie
Kook die aartappelblokkies tot sag, dreineer en druk fyn tesame met 30g van die botter tot glad. Smelt nog 30g van die botter in 'n swaarboompan en soteer die preie tot sag en ligbruin ongeveer 5 minute. Verwyder uit pan en hou eenkant. Roerbraai die spek in die pansouse tot bros. Meng die aartappel, preie, spekvleis en grasuie saam. Kook die mieliepitte vir 2 minute, dreineer en voeg by die aartappelmengsel. Geur met sout en peper.
Smelt die orige botter en bestryk twee velle filodeeg met die gesmelte botter en verdeel in twee. (Bedek die orige deeg met 'n klam doek om te verhoed dat dit uitdroog.) Plaas die vier bestrykte deegvelle versigtig bo-op mekaar (dus twee gehalveerde velle filodeeg per pakkie). Skep ongeveer 80ml vulsel in die middel en bring die punte bymekaar, druk goed vas en bind die pakkie vas met 'n grasui stingel. Plaas die pakkies in 'n gesmeerde muffinpan. Bak in 'n voorverhitte oond teen 180C vir ongeveer 15-20 minute of tot goudbruin. Sit warm voor. Dit lewer 12 pakkies.
Om filodeeg te gebruik, laat dit oornag in die yskas ontdooi of laat by kamertemperatuur vir ongeveer 2 uur. Filodeeg, klaar voorberei met vulsel, kan onbedek op 'n bakplaat vir 'n dag in die yskas gebêre word. Bak dit dan net voor bediening.
6 medium aartappels, gaar, in skywe gesny 3 gekookte eiers, 2 in skywe en 1 gekap
4 grasuie, gekap sout en suurlemoenpeper
170ml bloukaas, fyn gekrummel 50ml mayonnaise
175ml natuurlike jogurt 15ml vars, gekapte pietersielie
Rangskik die aartappels, eierskywe en gekapte grasuie in lae in 'n slaaibak. Geur elke aartappel en eierlaag met 'n bietjie sout en peper. Meng die kaas, jogurt, mayonnaise en pietersielie saam en giet oor die slaai. Garneer met gekapte, hard gekookte eier en grasuie.
Berei die slaaisous vooraf en verkoel vir 2-3 ure sodat die geure kan ontwikkel.
6 aartappels	37.5ml olie
sout na smaak	100ml roomkaas
75ml bloukaas slaaisous	50g Blaauwkrantz kaas, gerasper
Skrop aartappels indien nodig, prik met vurk, bestryk met olie en sprinkel sout oor. Draai elke aartappel afsonderlik toe in bladfoelie, braai 45 minute lank oor warm kole of in 'n matige warm oond (180C) tot sag en draai af en toe om. Meng roomkaas en slaaisous, maak ‘n kruis bo-in aartappels met ‘n skerp mes, druk versigtig oop en skep roomkaasmengsel bo-op. Sprinkel kaas bo-oor. Bedien 6 porsies.
750g baba aartappeltjies, skoon gewas	10ml sout
50ml botter	2 medium uie, fyngekap
1 groot knoffelhuisie, fyngemaak	3 ekstra groot eiers
100ml melk	sout en vars gemaalde swartpeper
15ml gekapte pietersielie	15ml gesnipperde grasuie
3 snye dagoue witbrood, korsies afgesny en gekrummel
Bring die aartappeltjies in ‘n kastrol met water tot kookpunt. Voeg sout by en kook vir 10 minute. Skakel die hitte af en laat staan vir 10 minute. Laat die aartappels afkoel, dreineer en sny in blokkies. Skep in ‘n gesmeerde oondvaste skottel. Verhit die botter, voeg die uie en knoffel by en braai tot sag. Voeg die brood krummels by en roer deur. Skep oor die aartappels. Klop die eiers en die melk saam en geur met sout en peper na smaak. Skep in die skottel en bak vir 20-25 minute in ‘n voorverhitte oond by 160C. Skakel die oondhitte af en laat staan vir 10 minute. Strooi pietersielie en grasuie oor.
AARTAPPELTJIES MET ‘N PLAN
4 repies streepspekvleis, fyn gekap	10ml olie
1 rooi soetrissie, gehalveer, en gekap	2 vet, knoffelhuisies, fyngedruk
40ml grasuie, fyn gekap	25ml fyn gekapte pietersielie
sout en peper	75ml Bulgaarse jogurt of suurroom
500g jong aartappeltjies
Braai spek in pan oor lae hitte tot bros. Voeg die olie, soetrissies en knoffel by en roerbraai tot die rissies sag is, maar nie pap nie. Roer grasuie en pietersielie by, geur met sout en peper en verwyder van hitte. Kook aartappeltjies in soutwater tot net sag, en dreineer. Halveer aartappeltjies en skep in ‘n warm opskepskottel. Meng met jogurt of suurroom en spekmengsel en sit warm voor.
500g ekstra klein aartappels	30ml gesmelte botter
1 klein blik pynappelstukke	30ml bruin suiker
Stel die oond op 200C. Kook die aartappels liggies in gesoute water. Verwyder die skille en plaas aartappels in ‘n vlak vuurvaste oondskottel. Dreineer die pynappelstukke, en hou die stroop. Plaas die pynappelstukke saam met die aartappels in die oondskottel. Meng die pynappelstroop, gesmelte botter en bruin suiker in ‘n klein kastrol en kook dit vir 2-3 minute. Gooi die mengsel oor die aartappel en pynappelstukke. Bak in vooraf verhitte oond vir 15 minute of verbruin dit onder die rooster.
AARTAPPELS MET AVOKADO VULSEL
4 mediumgroot aartappels	1 avokado, verpulp
10ml botter	15ml fyn gekapte ui
gegeurde seesout na smaak	vars kruie vir garnering
450g aartappels	225g uie
10ml tiemie	10ml heuning
10ml mosterd	sout en swartpeper na smaak
6 groot aartappels, in klein blokkies	300g salami, in blokkies
2 groot uie, fyngekap	3 preie, in dun skyfies gesny
30ml margarien	30ml kookolie
50ml gekapte pietersielie	paprika en sout na smaak
Verhit olie en botter tot goed warm en voeg uie en preie by. Soteer tot sag en voeg sout en paprika by. Diepbraai aartappels in warm olie tot goudbruin. Meng met res van bestanddele en sprinkel pietersielie oor.
500g aartappels, geskil en in kwarte gesny	sonneblom olie vir braai.
15ml botter	3ml sout
knypie witpeper	knypie neutmuskaat
1 heel eier, liggies geklits	1 eiergeel, liggies geklits
100g Cheddarkaas, in 1cm blokkies gesny	10ml gekapte pietersielie
1 sirkel fetakaas, grof gekrummel	50ml sondroë tamaties, grof gekap
100ml koekmeel	125ml droë broodkrummels
Kook die aartappels sag in water wat met sout gegeur is. Dreineer, plaas terug in die kastrol en skud oor lae hitte tot die aartappels droog is. Druk die aartappels fyn en klop met 'n houtlepel tot baie glad. Voeg die botter, sout, peper, neutmuskaat, eiers en pietersielie by en meng goed. Roer die kaasblokkies, fetakaas en tamatie liggies deur en laat afkoel. Verdeel die mengsel in gelyke dele en vorm dit in netjiese koekies. Besprinkel met meel, doop in geklitste eier en dan in krummels. Bedek en plaas in yskas vir ten minste 2 uur. Verhit genoeg olie in 'n kastrol vir diepbraai tot matig warm. Braai die koekies slegs 'n paar op 'n keer tot goudbruin. Dreineer op 'n papierhanddoek en sit voor met 'n vars slaai. Bedien 4-5 porsies.
GEBAKTE AARTAPPELS MET TAMATIES
1kg aartappels, geskil	25ml olyfolie x 2
410g blik gekapte tamaties	250g kersietamaties
2 knoffelhuisies, gekneus	2.5ml droë origanum
15ml kappertjiesaad, gedreineer	30ml Italiaanse pietersielie, gekap
Voorverhit die oond tot 190C. Sny die aartappels in skyfies van sowat 5mm dik en pak dit in 'n oondroosterpan wat met een deel olyfolie gesmeer is sodat dit rofweg oorvleuel. Gooi 250ml water oor die aartappelskyfies, geur dit met sout en swartpeper, bedek die pan met foelie en bak dit vir sowat 30 minute. Meng die geblikte tamaties, olyfolie, knoffel, origanum, kappertjiesaad, die helfte van die gekapte pietersielie en sout en swartpeper na smaak. Haal die foelie af en gooi die tamatiemengsel oor die aartappels. Halveer die kersietamaties en sprinkel dit bo-oor. Sit dit terug in die oond (dié keer sonder foelie) en bak die gereg vir 30-40 minute of tot die aartappels gaar en sag is en die gereg begin bruin word om die rande. Strooi die orige pietersielie oor en sit voor. Dis heerlik saam met geroosterde vis of hoender. Bedien 6 porsies.
6-8 middelslag aartappels	sout
250ml vrugte blatjang	250ml kookwater
125ml mayonnaise	1 pakkie dik wit uiesoppoeier
Kook aartappels in skil net tot sag. Verhit die oond tot 180C. Dreineer aartappels en halveer elkeen oorlangs. Plaas die halwes met die gesnyde kante na bo in 'n vlak oondvaste bak met 'n inhoudsmaat van ± 2.5liter. Meng die res van die bestanddele en skep dit oor die aartappels en bak vir 'n halfuur lank. Bedien warm.
(Lewer 4-6 porsies)
750g aartappels, geskil	30ml margarien
50ml koekmeelblom	500ml melk
2 eiers geskei	500ml gerasperde Cheddar kaas
5ml sout	1ml mosterdpoeier
gerasperde kaas en broodkrummels gemeng	knypie peper
Kook aartappels tot gaar en maak kapokaartappels. Smeer dit op die boom en teen die kante van ’n gesmeerde bakskottel. Stel oond op 200C. Maak witsous van botter, meel en melk. Klits eiergele en roer by witsous. Haal van stoof af en roer kaas, sout, mosterdpoeier en peper by. Klits eierwitte tot styf en vou liggies in witsousmengsel in. Gooi bo-op aartappels in bakskottel. Strooi kaaskrummels bo-oor en bak 25-30 minute. Dien dadelik op. Bedien 4-6 porsies.
18 vars klein aartappeltjies	200ml suurroom
25ml gekapte grasuie
Was die aartappeltjies goed af en plaas dit met skil en al in kokende soutwater. Kook dit totdat dit net sag is. Gooi die water af. Spoel die aartappeltjies vinnig af in koue water en trek die skille af. Plaas aartappeltjies in ‘n oondskottel, gooi suurroom oor en strooi die grasuie bo-oor. Bak dit 10 minute lank in ‘n voorafverhitte oond van 180C.
4 groot aartappels	1 groot ui, in ringe gesny
2 knoffelhuisies, fyngedruk	60ml gekapte vars pietersielie
250g knopiesampioene, in skywe gesny	1ml droë tiemie
Skrop die aartappels skoon. Kook in soutwater tot amper sag. Trek die velletjies af terwyl nog warm is en sny dan in groterige blokke. Soteer die ui en knoffel in ‘n bietjie olie tot sag. Voeg die sampioene by. Roerbraai tot ligbruin en skep uit. Hou eenkant. Braai die aartappelblokkies in nog olie tot goudbruin. Voeg die pietersielie en gesoteerde groente by. Geur met tiemie en swartpeper. Roerbraai tot lekker warm. Bedien 4 porsies.
JONG KRUISEMENT AARTAPPELS MET KOMKOMMER
450g klein, jong, aartappeltjies gewas & geskraap	‘n paar takkies kruisement
sout en peper	½ groot komkommer, geskil
50g botter	10ml gekapte vars kruisement
150ml dun room
Kook die aartappels met die takkies kruisement 10-15 minute lank in gesoute kookwater tot net efffens sag. Sny die komkommer in die lengte in kwarte en dan in blokkies. Smelt die botter in ‘n pan en soteer die komkommer 5 minute lank. Voeg die gedreineerde gekookte aartappels en gekapte pietersielie by. Geur en meng goed. Voeg die room by, en verhit tot kookpunt. Bedien. Bedien 4-6 porsies.
KNOFFEL AARTAPPELS (1)
3 groot aartappels	3 groot uie
5ml sout	80ml sagte margarien
250ml pietersielie (fyn gekap)	80ml knoffel, fyn gekap
1ml peper	125ml kookwater
Stel die oond op 220C. Skil die aartappels en uie en sny dit in skywe van 1cm dik. Rangskik lae aartappel, uie, pietersielie, knoffel, sout en peper in ‘n gesmeerde oondskottel met ‘n inhoudsmaat van 1.5liter. Stip die margarien bo-op. Gooi die kookwater oor. Plaas deksel op en bak 25 minute in voorverhitte oond. Haal deksel af en bak dit nog 5 minute lank.
8 middelslag aartappels, geskil en in egalige ovaalvorms gefatsoneer
75ml Cheddarkaas, gerasper	pietersielie
1 suurlemoenskyfie	75ml botter
sout en varsgemaalde peper	75ml Parmesaankaas, gerasper
Sny elke aartappel in lang vertikale skywe, sonder om regdeur te sny. Week in koue water met skyfie suurlemoen. Smelt die botter in ‘n pan en braai ui daarin tot sag. Dreineer die aartappels en plaas met die gesnyde kant na bo in ‘n vuurvaste oondbak. Skep die ui en botter oor en geur. Bak vir 30 minute lank in ‘n matige oond van 190C en bedruip nou en dan. Meng die kaassoorte en strooi oor die aartappels. Bak nog 20-30 minute lank tot bros en goudbruin. Bedien 6 porsies.
KAAS EN AGURKIE AARTAPPELS
2 groot aartappels	120ml laevet maaskaas
10ml gekapte pietersielie	2 agurkies (in stukkies gesny)
12.5ml grasuie	sout en peper
Voorverhit die oond tot 180C en bak aartappels vir 1 uur tot gaar. Sny aartappels in die helfte deur, hol uit en hou doppe eenkant. Maak die uitgeskepte aartappel fyn en meng met maaskaas, agurkies, grasuie en pietersielie. Geur met sout, peper en Aromat. Vul uitgeholde aartappels met die mengsel en bak vir 8 minute in ‘n voorverhitte oond teen 180C.
1kg ekstra klein aartappels	125ml natuurlike jogurt
250ml vars jong ertjies of bevrore ertjies, gestoom	125ml mayonnaise
2 huisies knoffel, fyngemaak	30ml gekapte vars grasuie
30ml gekapte vars kruisement	sout en swartpeper na smaak
AARTAPPELS IN 'N JASSIE
16 ekstra klein aartappels	250ml fyn gerasperde cheddarkaas
500g maalvleis, gegeur met sout en peper	1 medium wortel, fyn gerasper
1 medium groen appel, fyn gerasper	1 medium groen soetrissie, fyn gekap
kookolie vir diepbraai	driekwart pakkie uiesoppoeier
Kook aartappels tot sag, verwyder skilletjies en sprinkel kaas oor. Laat smelt tot sag en laat afkoel. Meng maalvleis, wortel, appel, ui en soetrissie. Rol elke aartappel in die vleismengsel. Sorg dat daar van die gesmelte kaas op elke aartappel is. Bak bolletjies in warm diep olie tot vleismengsel bruin begin verkleur. Verwyder en dreineer. Pak aartappelbolletjies in 'n kasserolbak. Sprinkel uiesop oor en giet water bo-oor. Bak by 180C vir 20-30 minute of tot sous lekker dik is. Bedien 4 porsies.
KNOFFEL AARTAPPELS (2)
1 pakkie sampioensoppoeier	375ml water
160g gaar fyngekapte hoendervleis	100g fyngerolde aartappelskyfies
180g gaar ertjies	80g gerasperde Cheddarkaas
Roer die pakkie sop by die water en kook totdat dit gaar is - ongeveer 15 minute. Hou 'n bietjie van die aartappelskyfies uit. Pak lae hoendervleis, aartappelskyfies, ertjies en kaas om die beurt in n gesmeerde bakskottel. Giet die sopmengsel bo-oor en strooi die res van die aartappelskyfies oor. Bak 180C vir ongeveer 20 minute of totdat dit bo-op goudbruin is. Bedien 4 porsies.
90ml olyf of sonneblomolie	45ml wit asyn
2.5ml aangemaakte mosterd	25ml heuning
2.5ml gemengde kruie	1 knoffelhuisie, gekneus
6 mediumgroot aartappels	gegeurde seesout na smaak
50ml botter	3 knoffelhuisies, gekneus
250ml gerasperde kaas (gruyòre of emmenthal)	125ml room of hoenderaftreksel
Kook die aartappels tot net gaar, trek die skille af en sny in dun skywe. Pak in 'n gesmeerde oondbak, geur tussen die lae en stip met botter en knoffel. Gooi room bo-oor, sprinkel kaas oor en bak 30 minute by 220C tot goudkleurig. Bedien 6 porsies.
20ml kookolie	1 groot ui, fyn gekap
2 huisies knoffel, fyn gedruk	25ml matige kerriepoeier
5ml gemaalde borrie	1 rissie, ontpit en gekap
2-3 suurlemoen- of lourierblare	15ml vars gemmer, gekap
30ml appelkooskonfyt	125ml wynasyn
125ml hoenderaftreksel	5ml mielieblom
Verhit die kookolie in 'n swaarboomkastrol, voeg die ui en knoffel by en braai totdat die ui deurskynend is. Voeg die kerriepoeier en borrie by en braai vir nog 2 minute. Dreineer die aartappels en voeg by die marinade. Kook vir nog 5 minute of totdat die aartappels sag is. Pak die aartappels in 'n opdienskottel. Steek peuselstokkies in die aartappels. Maak 'n pasta van die mielieblom en water en voeg by die marinade. Roer aanhoudend. Kook vir nog 1-2 minute totdat die marinade dik word. Gooi in 'n klein doopbakkie en bedien as 'n doopsous saam met die aartappels. Bedien 6 porsies.
300ml vars room	4 knoffelhuisies, gekneus
15ml gekapte vars pietersielie	5ml gekapte vars tiemie
4 ansjovis filette, fyn gekap	knypie witpeper
700g aartappels, geskil en in baie dun skywe gesny	200ml gerasperde cheddarkaas
Voorverhit die oond tot 180C. Smeer 'n oondpan van 18cm deeglik. Meng die room, knoffel, tiemie, pietersielie, ansjovis en witpeper goed in 'n groot mengbak. Voeg die aartappelskyfies by en meng sodat die aartappels goed met die roommengsel bedek is. Keer dit uit in die voorbereide pan en maak die oppervlak gelyk. Bedek met tinfoelie en bak 40 minute of tot die aartappels sag is. Haal die tinfoelie af, sprinkel die kaas oor en bak nog 15-20 minute tot die kaas gesmelt het en bruin is. Laat sowat 10 minute rus en bedien.
Ons sien nou net growwe granite.
Ons sien hoe die beitel stukkies afkap;
ons voel die skerp punt van die beitel;
ons ken die gewig vand die hammer
en ons gehue en emosies is met hierdie dinge oorlaai.
As ons maar net die groot Kunstenaar se beeld kan sien
na Hy dit meesterlik afgerond het,
sou ons die beitel en die hamer
- en die Meester-Kunstenaar –
beter verstaan het.
Maar wat ookal in ons lewe gebeur,
dit is deel van God se meesterplan
om ons te lei na sy heerlike fokuspunt.
Soos die berge is U rondom ons,
U beskerm ons met U liefde.